เช้าวันเสาร์ ทองเปิดตลาดราคาคงที่ รูปพรรณขาย 22450
ทองเปิดตลาดวันที่ 24 ก.ย. ราคาคงที่ ทองแท่งรับซื้อบาทละ 21,850 ขายออกบาทละ 21,950 รูปพรรณรับซื้อบาทละ 21,451.40 ขายออกบาทละ 22,450 บาท ขณะที่ ภาวะตลาดทองคำนิวยอร์กปิดลดลง 3 ดอลลาร์ หรือ 0.22% ปิดที่ระดับ 1,341.70 ดอลลาร์/ออนซ์ ส่วนทั้งสัปดาห์ ราคาทองปรับตัวขึ้น 2.4% จากแรงขายทำกำไร ,เมื่อวันที่ 24 ก.ย. 59 สมาคมค้าทองคำ รายงานราคาทองเปิดตลาดครั้งที่ 1 เมื่อเวลา 09.07 น. ราคาคงที่ ส่งผลให้ราคาทองแท่งรับซื้อบาทละ 21,850.00 บาท ขายออกบาทละ 21,950.00 บาท รูปพรรณรับซื้อบาทละ 21,451.40 บาท ขายออกบาทละ 22,450.00 บาท,ขณะที่ สัญญาทองคำตลาดนิวยอร์กส่งมอบ เดือน ธ.ค. ปิดปรับตัวลงเมื่อคืนนี้ (23 ก.ย.) 3 ดอลลาร์ หรือ 0.22% ปิดที่ระดับ 1,341.70 ดอลลาร์/ออนซ์ ขณะที่ทั้งสัปดาห์ ราคาทองปรับตัวขึ้น 2.4% ซึ่งมาจากภาวะการซื้อขายในตลาดทองคำวันศุกร์ได้รับแรงกดดันจากแรงขายทำกำไร หลังจากที่ราคาทองพุ่งแรงวันก่อน ขานรับคณะกรรมการกำหนดนโยบายการเงิน (FOMC) ของธนาคารกลางสหรัฐฯ (เฟด) มีมติคงอัตราดอกเบี้ยระยะสั้นอยู่ในช่วง 0.25-0.50%,อย่างไรก็ดี แถลงการณ์ในการประชุมล่าสุดของเฟดได้ส่งสัญญาณว่า เฟดอาจจะมีการปรับขึ้นอัตราดอกเบี้ยก่อนสิ้นปีนี้ โดยคณะกรรมการกำหนดนโยบายการเงินของเฟด (FOMC) ระบุในแถลงการณ์ว่า ปัจจัยสนับสนุนการปรับขึ้นอัตราดอกเบี้ยของเฟดได้มีน้ำหนักมากขึ้น,ทั้งนี้ นักลงทุนเชื่อว่า เฟดอาจขึ้นดอกเบี้ย 0.50-0.75% ในการประชุม FOMC เดือนธ.ค.นี้ โดยความเป็นไปได้ในการปรับขึ้นอัตราดอกเบี้ยในเดือนพ.ย. อยู่ที่ 12% เดือน ธ.ค.อยู่ที่ 54% และเดือนก.พ. อยู่ที่ 57%,นอกจากนี้ ดอลลาร์ที่แข็งค่าขึ้นได้ถ่วงภาวะตลาดในวันศุกร์เช่นกัน โดยดัชนีดอลลาร์สหรัฐฯ ซึ่งเปรียบเทียบสกุลเงินดอลลาร์สหรัฐฯ กับตะกร้าสกุลเงินหลัก ปรับตัวขึ้น 0.09% แตะที่ 95.46 จุด เมื่อเวลา 2.30 น.ของวันเสาร์ โดยปกติแล้ว ทองและดอลลาร์จะเคลื่อนตัวในทิศทางตรงข้ามกัน ซึ่งหมายความว่าหากดอลลาร์ปรับตัวขึ้น สัญญาทองก็จะปรับตัวลง เนื่องจากทอง ซึ่งกำหนดราคาเป็นดอลลาร์ จะมีราคาแพงขึ้นสำหรับนักลงทุน,สำหรับข้อมูลเศรษฐกิจที่มีการรายงานในวันศุกร์นั้น มีรายงานว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือน ก.ย. ของสหรัฐฯ ลดลงแตะ 51.4 จาก 52.0 ในเดือน ส.ค. ซึ่งผิดไปจากที่ตลาดคาดการณ์ไว้ บ่งชี้ว่าการขยายตัวของเศรษฐกิจสหรัฐฯ ชะลอตัวลงในเดือนนี้ ซึ่งข้อมูลที่อ่อนแอนี้เป็นปัจจัยพยุงราคาทองไม่ให้ร่วงลงรุนแรง
ทองเปิดตลาดวันที่ 24 ก.ย. ราคาคงที่ ทองแท่งรับซื้อบาทละ 21,850 ขายออกบาทละ 21,950 รูปพรรณรับซื้อบาทละ 21,451.40 ขายออกบาทละ 22,450 บาท
ทอง,ราคาทอง,ราคาทองวันนี้,ราคาทองเปิดตลาด,สมาคมค้าทองคำ,ทองแท่ง,ทองรูปพรรณ